Petruk : Kaya sing wis tak caritakake lagi anu, Kang Garèng, ing kala samono, ya kuwi ing jaman salawenan taun saprene, kaum bathik: anjêlêgêdhag, kaum importir: ambaludag, nagara narike: saglodhag, cêkake têlu-têlune olèh kasil: mambrag-mambrag. Kocapa, Kang Garèng, ing wusana banjur ana wong sawatara nglêbokake rêkès, lan rêkèse mau iya banjur katampan, malah tumêkane saiki isih têtêp. Ya kuwi kala samono rêkès nyuwun dibênum dadi... congkog.
